SETสัปดาห์หน้าฟื้นตัวหลายปัจจัยบวกหนุน
Technical Weekly : by Capital Nomura Securities (Thailand) 
4 ก.ย. 2559

Technical Weekly : by Capital Nomura Securities (Thailand)   
บล.โนมูระ พัฒนสิน ระบุในบทวิเคราะห์ว่า SET สัปดาห์หน้า คาดตลาดฟื้นตัวโดยได้แรงขับเคลื่อนจากประเด็น FTSE Rebalance ที่ได้ประกาศเพิ่มน้ำหนักการลงทุนในประเทศไทยคิดเป็นเม็ดเงินไหลเข้ากว่า 1,360 ล้านเหรียญฯซึ่งจะทยอยเข้ามาต่อเนื่องสิ้นสุดวันที่ 16 ก.ย.59
โดยหากเทียบกับประเทศต่างๆใน EM-Asia พบว่าไทยเป็นประเทศที่ีถูกเพิ่มน้ำหนักมากที่สุดจาก 3 ประเทศที่ีได้รับการปรับเพิ่มน้ำหนักการลงทุนขณะที่ประเทศอื่นๆในเอเซียส่วนใหญ่จะถูกลดน้ำหนักนำโดยจีน -340 ล้านเหรียญฯไต้หวัน -306 ล้านเหรัยญฯอินเดีย -100 ล้านเหรียญฯมาเลเซีย -93 ล้านเหรียญฯฟิลิปปินส์ -63 ล้านเหรียญฯและอินโดนีเซีย -14 ล้านเหรียญฯ
ดังนั้นกระแส Fund Flow ที่ีไหลเข้าไทยจะพยุงให้ SET ฟื้นตัวเด่นกว่าตลาดภูมิภาคบวกกับแรงหนุนเพิ่มเติมจากการประชุม ECB ในวันที่ 8 ก.ย. นี้ Nomura คาดจะมีการปรับลดอัตราดอกเบี้ยเงินฝากลง -0.1% สู่ระดับ -0.5% รวมถึงมีโอกาสที่ีจะขยายระยะเวลาในการเข้าซื้อสินทรัพย์เพิ่มเติมอีก 6 เดือนจากมี.ค.60 ไปสู่ก.ย.60 จะเป็นภาพบวกต่อสินทรัพย์เสี่ยงของ EM-Asia ประกอบกับงาน Thailand Focus ที่ผ่านพ้นไปแล้วหากดูจากสถิติย้อนหลังจะพบว่าหลังงาน 1 สัปดาห์ตลาดจะปรับตัวขึ้น +0.8% ด้วยโอกาสถึง 71% อาจเป็นจิตวิทยาบวกช่วยขับเคลื่อนตลาดอีกหนึ่งแรง
แต่อย่างไรก็ตามความกังวลต่อการปรับขึ้นอัตราดอกเบี้ยของ FED ในการประชุม 20-21 ก.ย.ที่จะถึงนี้ยังเป็นตัวแปรถ่วงการลงทุนซึ่งคาดว่านักลงทุนจะจับตาดัชนีชี้นำเศรษฐกิจของสหรัฐฯต่อเนื่องเพื่อพิจารณาเพิ่ม/ลดการลงทุนในเอเซีย
 ทั้งนี้ Nomura ยังให้น้ำหนักการขึ้นอัตราดอกเบี้ยในเดือนก.ย.59 น้อยเพียง 25% บวกกับดัชนี ISM Manufacturing ของสหรัฐฯ ที่ออกมาสุดสัปดาห์ที่ต่ำกว่า 50 จุดน่าจะทำให้ FED ไม่เร่งรีบขึ้นอัตราดอกเบี้ยในครั้งนี้จึงคาดว่า SET จะฟื้นตัวที่กรอบแนวต้าน 1550/1560 จุดโดยมีแนวรับที่ 1513/1500 จุด
คลิกเพื่อดูรายละเอียด…